ວົງ​ໜຸ່ມ​ເສຣີ - Maybe Tomorrow
ວັນນະສອນ ຂໍແນະນຳຜົນງານເພງໃໝ່ຂອງ ວົງດົນຕີ ໜຸ່ມ​ເສຣີ ຊຶ່ງເປັນເພງປະເພດຣ໊ອກ ແລະຫວັງວ່າ ຄົງຈະຖືກໃຈທ່ານຜູ້ຟັງບໍ່ຫຼາຍ ກໍໜ້ອຍ. ຂໍເຊີນຮັບຟັງພ້ອມໆກັນເລີຍ.
ວັນນະສອນເຈົ້າຂອງລາຍການສຽງເພງຈາກແດນໄກຂອງຈະມາຈັດເພງລາວໃໝ່ໆ ຈາກວົງໜຸ່ມເສຣີ ກຸ່ມສິນລະປິນລາວໃນສະຫະລັດມາສະເໜີທ່ານ ຂໍເຊີນເຂົ້າສູ່ລາຍ ການໄດ້ເລີຍ ສະບາຍດີທ່ານຜູ້ຟັງທຸກໆທ່ານ ວັນນະສອນ ຄ່ຳຄືນນີ້ ວັນນະສອນຈະມາຈັດເພງລາວ ມ່ວນໆຂອງວົງດົນຕີ  ຈາກລັດ Ohio ເປັນກຸ່ມສິນລະປິນວົງຣ໊ອກທີ່ມີຜົນງານ ມາ ໄດ້ຫຼາຍທົດສະວັດແລ້ວ ແລະຊຸດນີ້ ກໍເປັນຊຸດໃໝ່ທີ່ຫາກໍອອກມາ ວິທະຍຸກະຈາຍ ສຽງອາເມຣິກາ ຂອງພວກເຮົາ ແມ່ນໄດ້ຮັບເປັນຄົນແລກ ຊຶ່ງເພງທຳອິດທີ່ຈະຫຼິ້ນໃຫ້ຟັງນີ້ ເປັນເພງຣ໊ອກຫວານໆ ທີ່ ເປັນຄົນແຕ່ງແລະຂັບຮ້ອງ ເພງນີ້ມ່ວນ ຫຼາຍ ພາໃຫ້ຜູ້ຈັດລາຍການຟັງໄປ ເຄີບໄປກັບສຽງເພງເລີຍ ແລະວັນນະສອນ ຫວັງວ່າ ທ່ານຜູ້ຟັງ ກໍຄົງຈະມີຄວາມຮູ້ສຶກແບບດຽວກັນ ເອົາຂໍເຊີນໄປຟັງເພງ  ພ້ອມໆກັນເລີຍເນາະ ນອກຈາກ ບຸນປອນ ວັທນານົນ ຜູ້ເປັນອ້າຍຂອງວົງ ແລ້ວຍັງມີນ້ອງຊາຍ ຮວມຢູ່ໃນວົງນຳ ເປັນນັກດົນຕີຄືກັນກັບອ້າຍ ເນື່ອງຈາກວ່າ ໜຸ່ມ  ແລະ  ເປັນຄົນມາຈາກທາງໃຕ້ ແຖວປາກເຊພຸ້ນ ຈຶ່ງໄດ້ ສະແດງອອກ ຊຶ່ງຄວາມຮູ້ສຶກທີ່ໄດ້ບັນລະຍາຍເຖິງ ຄວາມໂຫຍຫາ ຄິດເຖິງບ້ານ ຜ່ານທາງຕົວໂນ໊ດ ຈຶ່ງກາຍເປັນບົດເພງນີ້ ວັນນະສອນ ຂໍຈັດພິເສດ ໃຫ້ທ່ານຜູ້ຟັງທີ່ຢູ່ທາງໃຕ້ ທາງປາກເຊ ທຸກໆທ່ານ ຫຼືບໍ່ ກໍພວກທີ່ເປັນໃພ້ເປັນເຂີຍ ທາງໃຕ້ພຸ້ນນໍ ແລະວ່າພໍໄດ້ຟັງເພງນີ້ແລ້ວ ກໍຢ່າລືມກັບໄປຢ້ຽມຢາມປາກເຊແດ່ເດີ ເພື່ອໃຫ້ຫາຍຄວາມຄິດເຖິງ ຂໍອຳລາທ່ານຜູ້ຟັງໄປໃນຄ່ຳຄືນນີ້ ດ້ວຍເພງ ທີ່ໜ້າຮັກໆ ແບບສະໜຸກສະໜານ ມ່ວນຊຶ່ນ ຟັງເພງໄປ ຮ້ອງໄປ ເຕັ້ນລຳໄປ ແລະຖ້າວ່າມັກເພງຂອງໜຸ່ມເສຣີແລ້ວ ກໍໃຫ້ຕິດຕໍ່ຫາ ບຸນປອນແລະ ເບ ທາງ Facebook ທາງ VOA ຕ້ອງຂໍຂອບໃຈນຳເບທີ່ເປັນຜູ້ສົ່ງເພງ ຊຸດນີ້ມາໃຫ້ ຂໍສັນລະເສີນແລະເປັນກຳລັງໃຈ ໃຫ້ວົງໜຸ່ມເສຣີ ໄດ້ສືບຕໍ່ຂໍສ້າງຜົນງານດີໆ ເຮັດເພງລາວມ່ວນໆ ເພື່ອຄົງໄວ້ຊຶ່ງສິນລະປະວັນນະຄະດີ ອັນດີງາມຂອງລາວເຮົາຕໍໄປ ບົນຜືນແຜ່ນດິນນີ້ ຂໍໃຫ້ທຸກທ່ານໆນອນຫຼັບຝັນຫວານ ພົບກັນໃໝ່ ໃນສັບປະດາໜ້າ